Продкі часткі беларусаў жылі на літоўскай зямлі спрадвеку. Хтосьці, як і Раман Вайніцкі, патрапіў сюды ўжо ў савецкі час. Напрыклад, спадар Раман паходзіць зусім не з Віленшчыны, а з Валожынскага краю, дзе працаваў Сымон Будны, пісьменнік Пётр Бітэль, адкуль родам і Канстанцыя Буйло. У маладосці ён працаваў у Калінінградзе, жонка — у Даўгаўпілсе. І вось ёй прапанавалі працаваць у Мінску. Раман звольніўся з флоту, хуценька вярнуўся з Афрыкі, дзе тады знаходзілася ягонае судна. Але апынулася ў выніку сям’я не ў Беларусі, а ў Вільнюсе…